CELEX: 32018R0303
Language: sl
Date: 2018-02-27 00:00:00
Title: Izvedbena uredba Komisije (EU) 2018/303 z dne 27. februarja 2018 o neodobritvi aktivne snovi izvleček sahalinskega dresnika (Reynoutria sachalinensis) v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (Besedilo velja za EGP. )

1.3.2018   
            
            
               SL
            
            
               Uradni list Evropske unije
            
            
               L 59/1
            
         IZVEDBENA UREDBA KOMISIJE (EU) 2018/303
   z dne 27. februarja 2018
   o neodobritvi aktivne snovi izvleček sahalinskega dresnika (Reynoutria sachalinensis) v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2) Uredbe,
   ob upoštevanju naslednjega:
   
               (1)
            
            
               V skladu s členom 7(1) Uredbe (ES) št. 1107/2009 je Združeno kraljestvo 3. novembra 2011 prejelo zahtevek podjetja Marrone Bio innovations za odobritev aktivne snovi izvleček sahalinskega dresnika (Reynoutria sachalinensis).
            
         
               (2)
            
            
               V skladu s členom 9(3) navedene uredbe je država članica poročevalka o dopustnosti zahtevka obvestila vložnika in druge države članice 21. marca 2012, Komisijo in Evropsko agencijo za varnost hrane (v nadaljnjem besedilu: Agencija) pa 11. maja 2012.
            
         
               (3)
            
            
               Učinki navedene aktivne snovi na zdravje ljudi in živali ter na okolje so bili ocenjeni v skladu s členom 11(2) in (3) navedene uredbe za uporabo, ki jo je predlagal vložnik. Država članica poročevalka je 22. julija 2014 Komisiji in Agenciji predložila osnutek poročila o oceni.
            
         
               (4)
            
            
               Agencija je izpolnila določbe člena 12(1) Uredbe (ES) št. 1107/2009. V skladu s členom 12(3) navedene uredbe je zahtevala, da vložnik predloži dodatne informacije državam članicam, Komisiji in Agenciji. Država članica poročevalka je Agenciji predložila oceno dodatnih informacij v obliki posodobljenega osnutka poročila o oceni.
            
         
               (5)
            
            
               Osnutek poročila o oceni so pregledale države članice in Agencija. Agencija je 31. avgusta 2015 Komisiji predložila sklep o oceni tveganja za aktivno snov izvleček sahalinskega dresnika (Reynoutria sachalinensis) (2).
            
         
               (6)
            
            
               Podjetje Marrone Bio innovations je z dopisom z dne 16. oktobra 2017 umaknilo svoj zahtevek za odobritev izvlečka sahalinskega dresnika (Reynoutria sachalinensis). Ker je vložnik umaknil zahtevek, se izvleček sahalinskega dresnika (Reynoutria sachalinensis) ne bi smelo odobriti na podlagi člena 13(2) Uredbe (ES) št. 1107/2009.
            
         
               (7)
            
            
               Ta uredba ne vpliva na ponovno predložitev zahtevka za izvleček sahalinskega dresnika (Reynoutria sachalinensis) v skladu s členom 7 Uredbe (ES) št. 1107/2009.
            
         
               (8)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Neodobritev aktivne snovi
   Aktivna snov izvleček sahalinskega dresnika (Reynoutria sachalinensis) se ne odobri.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. februarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  EFSA, 2015. Sklep o strokovnem pregledu ocene tveganja pesticidov z aktivno snovjo izvleček sahalinskega dresnika (Reynoutria sachalinensis). EFSA Journal 2015;13(9):4221, 73 str. Na voljo na spletu: www.efsa.europa.eu/efsajournal.